Diari Oficial de la Generalitat Valenciana


Sumari del DOGV 4442, del 18-02-2003 (2003/1534)

ORDE de 5 de febrer de 2003, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a l'ampliació de l'institut d'ensenyament secundari Font de Sant Lluís, el dret de propietat que es té sobre la parcel·la número 47 situada al polígon de la Font de Sant Lluís de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1534


Data del document
:   05-02-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * cultura regional
    * propietat immobiliària

ORDE de 5 de febrer de 2003, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a l'ampliació de l'institut d'ensenyament secundari Font de Sant Lluís, el dret de propietat que es té sobre la parcel·la número 47 situada al polígon de la Font de Sant Lluís de València. [2003/X1534]
  
Mitjançant Reial Decret 1720/84, de 18 de juliol, en matèria de patrimoni arquitectònic, control de la qualitat d'edificació i habitatge, l'administració de l'Estat va transferir a la Generalitat Valenciana la parcel·la 47 del polígon de la Font de Sant Lluís de València, amb una superfície de 1.470 m2, que es va adscriure a la Conselleria d'Obres Públiques, Urbanisme i Transports, en virtut del que establix la disposició primera de la Llei 3/1986, de 24 d'octubre, de Patrimoni de la Generalitat Valenciana.
  
Mitjançant resolució de data 16 de juliol de 2002 del director general d'Arquitectura i Habitatge es manifesta que no es necessita la parcel·la assenyalada per al compliment dels fins encomanats a la direcció general mencionada, i posa l'immoble a disposició del Patrimoni de la Generalitat Valenciana, que consta en l'Inventari General de Béns i Drets de la Generalitat Valenciana amb el codi A02/46/250/0554.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat, per a ser destinat a l'ampliació de l'institut d'ensenyament secundari Font de Sant Lluís.
  
En virtut de tot això, i d'acord amb el que disposen els articles 61 i 63 del text legal adés esmentat,
  
ORDENE
  
Primer
  
Afectar al domini públic de la Generalitat Valenciana, per a ser destinat a l'ampliació de l'institut d'ensenyament secundari Font de Sant Lluís, el dret de propietat que es té sobre la parcel·la de terreny, identificada amb el número 47 en el plànol de parcel·lació del Pla Parcial del polígon de la Font de Sant Lluís, que confronta: nord-oest, parcel·la 46; sud-est, avinguda dels Germans Maristes; nord-est, carrer del metge J. Durán Martí, i sud-oest, carrer del bomber Ramon Duart, i que consta en l'Inventari General de Béns i Drets de la Generalitat Valenciana amb el codi A02/46/250/0554.
  
Segon
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 5 de febrer de 2003
  
El conseller d'Economia, Hisenda i Ocupació,
  
VICENTE RAMBLA MOMPLET